***KORAK VIŠE ZA POSAO U STRUCI***

 Danas su profesori Dadić i Đurić obišli gradilište gdje rade Instalateri kućnih instalacija: Filip Jurčević i David Topčić, iz Industrijsko-obrtničke škole Nova Gradiška.

 Radi se o novogradnji stambeno-poslovnih zgrada, desetak višekatnica sa po 30-40 konfornih stanova. Neke zgrade su već završene, a na ostalima se intenzivno radi. Na gradilištu radi nekoliko desetaka građevinskih tvrtki, a među njima i *PT Heizung-Sanitär & Rohrleitungsbau*, koja se bavi ugradnjom vodovodnih i kanalicacijskih instalacija, te instalacija grijanja, a u istoj naši učenici rade stručnu praksu.

 Razgovarali smo s njihovim majstorom Jadrankom Talićim. Trenutno se radi na postavljanju cijevi i ormarića za podno grijanje, te elemenata sustava dovoda hladne i tople vode.

 Majstor Talić je zadovoljan našim dečkima, marljivi su, ali imaju još puno toga za naučit. Radi se uglavnom s alu-plastičnim cijevima, koje se spajaju mesinganim i čeličnim spojnicama, specijaliziranim alatom. Sigurni smo da će ova nova iskustva učenicima biti od velike koristi u budućem radu u svom zanimanju.

 Poslije gradilišta, profesori Dadić i Đurić su posjedili Hrvatski gospodarski savez, na čelu s g. Mariom Šušak. Tu smo razgovarali o daljnjim aktivnostima na projektu „Korak više za posao u struci“. Budući da je u istoj zgradi i Generalni konzulat Republike Hrvatske, g. Šušak nam je upriličio kratak susret s konzulom g. Špoljarićem.

U Frankfurtu, 31.10.2013.

Ivan Dadić

Antun Đurić